букви а) — г).
 Първоначалните експозиции включват всички активи и задбалансови позиции съгласно член 400 от Регламент (ЕС) No 575/2013. Изключенията се приспадат за целите на член 395, параграф 1 от Регламент (ЕС) No 575/2013 в колона 320.
 Включват се експозициите по банковия и по търговския портфейл.
 При отнасянето на експозициите по финансови инструменти, когато различни експозиции, породени от споразуменията за нетиране, представляват една експозиция, тази експозиция се отнася към финансовия инструмент, съответстващ на основния актив, включен в споразумението за нетиране (вж. също уводния раздел).
 040
 Обща първоначална експозиция
 Институцията отчита сумата от преките експозиции и непреките експозиции, както и допълнителните експозиции, които произтичат от експозицията към сделки, при които има експозиция към базисни активи.
 050
 В това число: в неизпълнение
 Член 178 от Регламент (ЕС) No 575/2013.
 Институцията отчита частта от общата първоначална експозиция, съответстваща на експозициите в неизпълнение.
 060-110
 Преки експозиции
 „Преки експозиции“ означава експозициите на база „пряк длъжник“.
 060
 Дългови инструменти
 ЕЦБ/2008/32, приложение 2, част 2, таблица, категории 2 и 3.
 Дълговите инструменти включват дългови ценни книжа, заеми и аванси.
 В тази колона се включват инструментите, класифицирани като „заеми с първоначален матуритет до и включително една година/над една година и до и включително пет години/над пет години“ или като „ценни книжа, различни от акции“, съгласно регламента на ЕЦБ относно балансовите показатели (ЕЦБ/2008/32).
 В тази колона се включват репо сделки, сделки по получаване или предоставяне в заем на ценни книжа или стоки (сделки, свързани с финансирането на ценни книжа) и маржин заемни сделки.
 070
 Капиталови инструменти
 EЦБ/2008/32, приложение 2, част 2, таблица, категории 4 и 5.
 В тази колона се включват инструментите, класифицирани като „акции и други капиталови инструменти“ или като „акции/дялове на ФПП“ съгласно регламента на ЕЦБ относно балансовите показатели (ЕЦБ/2008/32).
 080
 Деривати
 Член 272, параграф 2 и приложение II към Регламент (ЕС) No 575/2013.
 Инструментите, които се отчитат в тази колона, включват дериватите, изброени в приложение II към Регламент (ЕС) No 575/2013 и сделките с удължен сетълмент съгласно определението в член 272, параграф 2 от Регламент (ЕС) No 575/2013.
 В тази колона се включват кредитните деривати, към които се прилага кредитен риск от контрагента.
 090-110
 Задбалансови позиции
 Приложение I към Регламент (ЕС) No 575/2013.
 Стойността, която се отчита в тази колона, е номиналната стойност преди приспадането на корекциите за специфичен кредитен риск и без прилагане на конверсионните коефициенти.
 090
 Кредитни ангажименти
 Приложение I, параграф 1, букви в) и з), параграф 2, буква б), подточка ii), параграф 3, буква б), подточка i) и параграф 4, буква а) от Регламент (ЕС) No 575/2013
 Кредитните ангажименти са твърди ангажименти за предоставяне на кредит при предварително определени условия, с изключение на онези, които са деривати, тъй като те могат да бъдат уредени нетно в брой или чрез предоставяне или емитиране на друг финансов инструмент.
 100
 Финансови гаранции
 Приложение I, параграф 1, букви а), б) и е) от Регламент (ЕС) No 575/2013
 Финансовите гаранции са договори, съгласно които емитентът извършва определени плащания, за да възстанови на титуляря загуба, която последният е понесъл поради това, че определен длъжник не е извършил плащане,